text: نئی دہلی،15جون ، پنڈت دین دیال اپادھیائے ، جن کا تعلق اترپردیش کےضلع متھراسے تھا، کی پیدائش کےصدی یادگاری سال میں، حکومت ہند کی وزارت ثقافت، اترپردیش میں ضلع متھرا کےگووردھن بلاک سے ہندوستان کی ثقافتی نقشہ سازی پر قومی مشن کا نفاذ کرنےجارہی ہے۔ اس ایک روزہ پروگرام میں، 17جون 2017 کو صبح دس بجےسے شام پانچ بجے تک گووردھن کے رادھے کنڈروڈ پر رادھے شیام سیواسدن(گوڑیامٹھ کےسامنے)میں بلاک کی سطح پر ہنرمندی کو پہنچاننے کا ایک میگاپروگرام(سانسکرتک پرتبھا کھوج سماروہ) کا انعقاد کیاجائےگا۔اس پروگرا م کا افتتاح ثقافت اور سیاحت کے وزیر مملکت(آزادانہ چارج)ڈاکٹر مہیش شرما، اہم شخصیات جن میں متھرا ضلع کے انتخابی حلقوں سے تعلق رکھنےوالےاترپردیش کے وزراء، ارکان پارلیمنٹ اور ایم ایل اے، وزارت ثقافت کے سینئرحکام اور متعدد معروف فنکاروں، جن میں پدم، سنگیت ناٹک اکیڈمی اور ریاست کے انعقام یافتگان شامل ہیں، کےہمراہ کریں گے۔ یہ مشن ایک بھارت سریشٹھ بھارت ‘‘چھتری’’(امبریلا) کا ایک حصہ ہے۔